Obavijest uz natječaj za prijam u službu u Grad Sinj,  s opisom poslova radnog mjesta, 
podacima o plaći i pravnim izvorima za pisano testiranje


U Narodnim novinama br.43., dana 21. travnja 2023. godine objavljen je :

Natječaj za prijam u službu u Grad Sinj, Upravni odjel za gospodarski razvoj,fondove Europske unije i javnu nabavu,na radno mjesto: Viši stručni suradnik za provedbu projekata sufinanciranih iz fondova Europske unije (2 izvršitelja, m/ž),  na neodređeno vrijeme, uz probni rad od tri (3) mjeseca.

 	Posljednji dan za predaju prijava na natječaj pošti (preporučenom poštanskom pošiljkom) ili izravno u Pisarnicu Grada Sinja je 02.svibnja 2023.


I. Opis poslova radnog mjesta: 

  	Viši stručni suradnik za provedbu projekata sufinanciranih iz fondova Europske unije

 	Obavlja stručne poslove povezane s praćenjem izrade i analize studija,elaborata i drugih dokumenata u postupku kandidiranja projekata za financiranje putem programa Europske unije,izrađuje i prati realizaciju programa iz područja gospdarstva, obrta, malog i srednjeg poduzetništva, poljoprivrede i ruralnog razvoja, vodi baze podataka o projektima Grada i projektima Europske unije na području Grada, sudjeluje u izradi projekata za apliciranje prema nacionalnim fondovima i fondovima Europske unije u realizaciji projekata koji se financiraju iz nacionalnih fondova i fondova Europske unije,u postupcima javne i jednostavne nabave,te surađuje s trgovačkim društvima u realizaciji projekata iz djelokruga poslova Upravnog odjela za gospodarski razvoj, fondove Europske unije i javnu nabavu,pruža  informacije o kreditiranju i natječajima ministarstva,izrađuje planove i izviješća sukaldno zakonskim i ugovornim obvezama temeljem dobivenih sredstava iz nacionalnih i fondova Europske unije, sudjeluje u izradi i podnosi prijave za korištenje sredstava  i provedbu projekata koji se  financiraju iz nacionalnih ili fondova Europske unije,sudjeluje u pripremi i provedbi sajmova i manifestacija, obavlja i druge poslove po nalogu Pročelnika.


II. Podaci o plaći: 

Koeficijent složenosti poslova radnog mjesta Viši stručni suradnik za provedbu projekata sufinanciranih iz fondova Europske unije je 3,34, uz osnovicu za izračun plaće u iznosu od 2.750,00 kuna. 

 Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu  radnog staža.


III. Prethodna provjera znanja i sposobnosti: 
 
Prethodna provjera znanja i sposobnosti kandidata obuhvaća: 
(1) pisano testiranje; 
(2) intervju. 

Za svaki dio provjere kandidatima se dodjeljuje broj bodova od 1 do 10. 
Intervju se provodi samo s kandidatima koji su ostvarili najmanje 50% bodova  na pisanom testiranju.
Smatra se da je kandidat koji nije pristupio prethodnoj provjeri znanja povukao prijavu na natječaj.

       	Test se sastoji od pitanja iz niže navedenih područja testiranja, dok se u intervjuu utvrđuju interesi, profesionalni ciljevi i motivacija kandidata za rad na navedenom radnom mjestu. 

IV. Pravni izvori za pripremanje kandidata za provjeru su sljedeći:

Izvori za pripremanje kandidata za radno mjesto - Viši stručni suradnik za provedbu projekata sufinanciranih iz fondova Europske unije, za pisano testiranje:

Opći dio:

1. Zakon o lokalnoj i područnoj (regionalnoj) samoupravi (NN br. 33/01, 60/01-vjerodostojno umačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19, 144/20)

Posebni dio:

1. Zakon o institucionalnom okviru za korištenje fondova Europske unije u Republici Hrvatskoj (NN br.116/21 )

2. Uredba o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine (NN br.96/2022)

3. Uredba o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. – 2027. (NN br.96/2022)

4. Uredba o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021. – 2027. (NN br.96/2022)

5. Odluka o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. – 2026. (NN br.78/21)

6. Zakon o sustavu strateškog planiranja i upravljanja razvojem RH (NN br. 123/17, 151/22)

7. Uredba o smjernicama za izradu akata strateškog planiranja od nacionalnog značaja i značaja za jedinice lokalne i područne (regionalne) samouprave (NN 37/2023 )

8. Zakon o regionalnom razvoju Republike Hrvatske (NN br.147/14., 123/17. i 118/18.).

9. Odluka o razvrstavanju jedinica lokalne i područne (regionalne) samouprave prema stupnju razvijenosti (NN br.132/17)

10. Uredba o indeksu razvijenosti (NN br.131/2017)

11. Zakon o javnoj nabavi (NN br.120/2016, 114/2022) - pisana provjera odnosit će se samo na sljedeće članke: članak 12-15., 28., 85., 198., 200., 227-229., 306., 398., 400-405. i 434.

12. Pravilnik o dokumentaciji o nabavi te ponudi u postupcima javne nabave (NN br.65/2017, 75/2020)

13. [bookmark: _GoBack]Pravilnik o planu nabave, registru ugovora, prethodnom savjetovanju i analizi tržišta u javnoj nabavi (NN br.101/2017, 144/2020, 30/2023)


V. 	OSTALO        

Vrijeme održavanja prethodne provjere znanja i sposobnosti kandidata bit će objavljeno na ovoj web  stranici te na oglasnoj ploči Grada Sinja, najmanje  pet dana prije održavanja provjere.

U Listi kandidata, bit će navedeni inicijali kandidata, sa godinom rođenja i mjestom prebivališta. Ukoliko se kandidat na koga se ti podaci odnose ne bi mogao identificirati u odnosu na jednake podatke drugog kandidata, dodat će se još jedna značajka koja će ih razlikovati.  
 
Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom natječajnog postupka. Također molimo da se u prijavi navede adresa elektroničke pošte.

Kandidat može tijekom natječajnog postupka pisanim putem povući prijavu.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada.
 
Eventualne dodatne upite za natječaj koji  provodi Upravni  odjel za gospodarski razvoj,fondove Europske unije i javnu nabavu Grada Sinja, možete poslati putem elektroničke pošte, na adresu: ivana.pavic@sinj.hr
   
 

